
Cuvânt înainte 


Această cărticică reprezintă un mic jurnal personal, 
subliniind în linii mari modulul unui om, fracţiuni din 
caracterul său şi modalitatea prin care se racordează 

interacţiunii cu lumea exterioară. 

/ 

Lucrarea datează din anul 2008, reflectând o frântură 
din viaţa mea - care sper să îi provoace pe cititori să 
mediteze la unele aspecte ale naturii umane. Sper că unii se 
vor regăsi în anumite fragmente, amintindu-şi să 
zâmbească - şi astfel să îşi coloreze clipele alb-negru, 
înţelegând necesitatea de a defini o formă, un oarecare 
contur al vieţii, al universului interior. 

Micuţa carte o dedic tututor iubitorilor de artă, prin 
orice formă a sa naturală, în special formele scrise ale 
poeziei, în rimă sau fără. 

Fie ca mulţi dintre artiştii necunoscuţi încă, ai 
neamului românesc, să facă la rându-le, o artă, lăsând-o în 
vederea tututor, nestingherită, aducând la lumină însăşi 
sufletul lor! 

Petrea Marian Iulian 
(Th3Mirr0r) 



Distribuirea gratuită a cărţii 
în format digital, este permisă, 
atât timp cât mi se respectă drepturile 
de autor şi fără implicaţii comerciale. 


I 


Sunt Oglinda şi-ţi voi vorbi despre timp; 

O noţiune simplă, dar complexă, născută în mintea mea, 
începând cu primul gând... 

Aşa că voi număra. 

Acum, 

Fiecare minut. 

Relatând, cu plăcere, 

O oră din viata mea... 

/ 

Ceasul din perete, va ticăi; în jur, tăcere; 
Minutele vor trece, iar eu, voi scrie. 

De-a lungul lor. 

Trăirile mele... 


II 


Noţiunea de timp, în simplitatea ei. 

Duce pe om la poarta ştiinţei; 

Acolo, el află, inscripţionat pe lacătul ei, 

O unitate de măsură, - iar umana-i fire. 
Plină de curiozitate, va pune întrebări; 

De multe ori, prin logică, găseşte răspunsuri... 
Simplitatea timpului, astfel obţinută, rapid. 
Cu ajutorul minţii... 


III 


Dar timpul în sine, e foarte complex, 

/V 

Intrecând acea latură ce-o ştiu toţi, a ştiinţei... 
Noi oamenii, spunem că măsurăm timpul. 
Dar realitatea e că el ne măsoară pe noi; 
Cu fiecare secundă ce trece, 
privim miraţi, precum pruncul. 
Căutând cu ochii săi o mamă iubitoare. 

- Trezeşte amintiri plăcute, cuiva. 

Veţi privi către el, zâmbitori; 

El, pruncul, va fi oglinda; 

Stă acolo, fixă, pe-un perete. 

Ca un tablou real, creat de pictori... 


IV 


Faceţi deci o Artă; acei pictori, puteţi fi şi voi; 
încercaţi să pictaţi timpul; 

Veţi şti, desigur, complexitatea lui. 

Dar totuşi, va fi simplu... 


Eu... precum ştii deja. 
Sunt Oglinda; 

Eu... doar., număr ceva. 
60 de minute... 

din viata mea... 

/ 


V 


Prima secundă s-a stins. 

Apoi, o a doua, a treia, - 
Minutul a început; 

O dată cu el, povestea... 

Mă întreb 

"Oare ce-ar fi dacă nu aş mai scrie-o?!" 

Dar, ceva, mă reţine, - şi-alerg, 

/\ 

încoace şi încolo. 

Să caut bătrânul timp 
Undeva, prin deşert. 

Căci vreau să-l întreb 
De vreodată se va opri 
- Şi dacă răspunsul e Da, 

Vreau a şti... 

Dar... 

E primul minut. 

Puţin monoton. 

Aşa, ca la început, 

- Şi bănuiesc, oarecum, că goana mea, nebună, 

A 

In căutarea timpului. 

Va fi.. în zadar... 


VI 


Mă las pradă gândului 
Şi-l las să zboare, liber. 
Unde-o vrea. 

Dar tot spre un deşert se duce 
Iar eu, vesel. 
Zâmbesc... 

El, timpul. 

Deja ştia... 

Deja ştia că eu sunt în căutarea lui 
Şi-aş vrea să-l prind. 

Cu întrebări, să-l înlănţui; 

/V 

In răspunsuri, va fi liber; 
Liber e mereu şi nu se opreşte 
Iar eu, la fel ca alţii, am momente 
In care vreau să stea în loc, dar. . . 
Precum deşerturile, sterpe. 

Au pe ici - colo, câte-o oază. 
Tot aşa, adevărat nectar. 

Al unei flori, cules de o albină. 
Ca mai târziu, un fagure, gustat. 
De cineva. 

Va fi cel mai dulce. . . 


VII 


Deja a trecut un minut! 

Dar albinuţa-şi continuă drumul, - 
E acolo, printre flori, 

/V 

In secundele petalelor. 
Culegând, cu pasiune. 
Nectarul cel dulce. . . 

Mă întreb, tacit 
Dacă ea, albina, la fel ca noi. 
Oamenii, 

Măsoara timpul.. 

Căci toată ziua stă între flori. 
Din când în când, vine la stup. 
Iar gustul mierii, dă cuiva fiori. 
Cu cât e mai dulce. . . 

O paralelă fac, la trecut. 
Comparând deşertul, cu grădina. 
Mă duce cu gândul la oază. 
Din care, tăcută. 

Bea apă. 

Cămila... 


VIII 


Un sunet de chitară răsună. 

Lung şi sfâşietor. 

De-mi aduce sentimentul acela. 
Plăcut, 

De dor... 

îmi lipsesc unele persoane dintr-un trecut, 

/V 

îndepărtat, desigur... 

Dar, cu un murmur, 

/V 

In liniştea serii. 

Chitara se-aude, din nou. . . 

Şi-mi întrerupe gândul, 
îl leagănă de altul 
Iar dorul. 

Nu mai este... 

La fel şi timpul... 

Oare, minutul. 

Durează atât de puţin?! 

Aşa repede, trece. 

Precum sunetul de chitară. 

Lung şi fin. 

Ecou al deşertului?! 


IX 


Minutul acesta, vine în grabă. 

Precum glasul deşertului... 

Un sunet de chitară. 

Născut între dune; 

Vine şi pleacă - 
Furtuna deşertului. . . 

Sunt un pribeag acum, acolo, 

/V 

In căutarea timpului 

Şi-mi amintesc cu drag, de lumea de dincolo; 

E acea lume interioară, despre care toţi vorbesc. 
Despre care se spune că-i minunată! 

Ah, într-adevar, o trăiesc! . . . 

Stau în picioare, neclintit, 

/V 

In mijlocul unei furtuni de nisip; 

Ochii, mi-am acoperit, - dar eu văd; 

Văd ce nu pot auzi; 

Percep ceva, în mijlocul furtunii: 

E liniştea... 


X 


In linişte, un zumzet de albine; 
Roiesc în jurul florilor 
Din grădina sufletului meu; 

Ele adună nectarul clipelor 
De multe ori, prin cuvinte, 

/V 

împărtăşite mereu. . . 

Paşi între dune. 

Se zăresc... 

Sunt paşii mei; 

Pribeag, în căutarea timpului. . . 

/V 

încerc să mă regăsesc printre dune. . . 
Sunt, poate, acolo jos, răpus de furtună?! 
Ori, poate.. încă în picioare. 
Mergând înainte. 

Precum timpul. 

Lăsând, din când în când. 

Câte o urmă?! 


XI 


încă nu pot defini cum sunt. 
Insă pot asculta deşertul... 

Un sunet de chitară. 

Ce nu mai există. . . 

A 

In locul său, cântând la vioară. 
Trecutul, 

/V 

îmbrăţişează prezentul. . . 

A sa strună, sfâşietoare. 
Martoră a unui proces de uitare. 
Strigă viitorul... 

Viitorul, anunţat de acest minut. 
Aduse prezentul. 


XII 


Eram încă în deşert; furtuna se oprise. 
Căci timpul se scurse; 

Se făcea că eu, încă orb, nu-1 vedeam 
Şi întrebam: 

"Unde eşti, bătrânule timp?" 
"Unde să te caut?", tot strigam, 

/V 

Insă răspunsul, nu venea. . . 

Cum să vină, când deja, timpul, era aici?! 
Cum să stea în loc, dacă momentele sale. 
Caută, precum nişte furnici. 
Muşuroiul furtunii 
Iar în zare, se văd beduinii. 
Urmând a lor cale, către oază?! 

Unii, în deşert, în loc de oază. 
Descoperă iluzia, mirajul. 

Căci acela-i sălaşul 

Celor uitati... 

/ 


XIII 


Fiecare secundă în plus. 

Cade, apoi se învârte. 
Precum o tornadă. 

Văzută aproape 
Iar praful se-aşterne-n curând 
Pe cioturile copacilor rupţi de vânt 
Şi chiar şi-aşa, natura. 

Dezlănţuită, 

/ ' 

A 

îşi urmează calea. . . 

Ea, la rândul său, prizonieră.. 

/V 

In timp... 

Rămâne doar mişcarea. . . 

Suflul. . . cel ce animă. . . 

Viata... 

/ 


XIV 


/V 

îmi amintesc de oaza deşertului. . . 
Cândva, amintirile poetului. 
Reînnoite, vor fi - 

Iar unii, citind, în unele fragmente. 
Rupte precum frunzele copacilor. 
Peste tot, căzute. 

Se vor regăsi pe ei înşişi. . . 

Ei vor fi fost victime ale furtunii. . . 

Furtuna destinului. 
Aducând schimbarea timpului. . . 


XV 


/V 

In acest minut, se aşternu calmul de după furtună. 
Privii la reflecţia mea în nisip; 

Eram doar o umbră. 

Soarele dogoritor, îşi arunca flacăra cu putere 
Parcă intenţionat, având ceva cu mine - 
Dar în definitiv, e doar o simplă părere; 
Certitudinea era că totul, acolo, era natural. 
Precum şi omul, când cercetează în sine 
Să găsească răspunsuri, să oprească setea. . . 
Setea de cunoaştere. . . 

Timpul, fidel martor în trecere. . . 


XVI 


Acolo stăm eu, în tăcere, iar hainele mele, negre. 
Precum umbra, ardeau, încinse de căldura soarelui; 
Aş fi vrut să le-arunc într-o clipă 
Dar aş fi fost o altă victimă, pradă deşertului. 

La fel ca alţii... 

/ 

Mă gândesc că încă nu e timpul să cad jos. 
Toropit de căldură. 

Aşa că eu, pribeag în deşert. 
Continui să merg.. 

/V 

In speranţa că... 

Poate, găsi- voi o oază. . . 


XVII 


Refuz să cad în iluzie şi să văd mirajul. 
Refuz să fiu unul ce-n luptă, aruncă steagul 
Şi deci, va fi doar o problemă de timp 
Până să ajung. . . 

Chiar şi-aşa, în haine negre. 

Acolo, în mijlocul deşertului. 

Voi găsi o oază; 

/\ 

In jurul meu, tenebre. 

Fantome, 

Ale trecutului spulberat într-o clipă 
De violenta furtună. . . 

Dar acum, în prezent, mă înconjur într-o tăcere. . 
Urmele unor beduini, observ, străbătând dunele.. 
Mă duc într-acolo - şi văd. 

Stând în durere. 

Soarta... 

O văd lăcrimând, visătoare. 

Cu toată fiinţa, 

Şi-i spun, încurajator: 

Tu eşti oaza... 


XVIII 


Optsprezece minute s-au scurs, 

O dată cu acesta 

Iar eu, relatând din prezent la trecut, 

A 

Imbrăţişesz, în deşert, soarta; 

Ii şterg lacrimile - dar ele încă se revarsă. 
Deoarece îmi spune că acolo, ea e izvorul 
Care în deşert, formează o oază 
Şi... plin de dor. 

Timpul, vine să-şi spele fruntea. 

Să-şi astâmpere setea. 

Apoi, să pună pecetea 
Peste tot... 

Iar mirajul oazei. . . aievea - 
Cei însetaţi, o căutară. 

Devenind pradă uşoară. . . 


XIX 


Acolo, lângă oază, totu-i înverzit. 
Precum în grădina sufletului meu. 
Menţionată mai devreme. 

Iar credinţa, îndreptată către Dumnezeu, 

A 

încă sălăşluieşte. 

Flacără vie a unei lumânări. 

Pusă cu dragoste. 

Pe un mormânt demult uitat. 

Sterp, în trecut. 

Dar plin de flori în prezent. 

Acelaşi zumzet de albine, ca la început. 
Fredonând o linie melodică. . . 


XX 


Apoi, chitara, schimbată deja, în vioară. 
Răsună, plină de dor. . . 

Arcuşu-i se rupe mereu 
Dar, chiar şi aşa, rămân celelalte; 

Ele, combinând note, firesc, neîncetat. 

Aduc în lumea interioară certitudinea; 
Certitudinea că acolo, în deşert, e loc pentru apă. 
Deşi natura, e ca o mamă stearpă: 

N-are copii, dar are. . . 

Eu sunt deci, copil al ei. 

Deşi nu sunt... 

Eu sunt prin excelenţă, student al vieţii. 
Copil al ei, în acelaşi timp. . . 


XXI 


"Ce bine e să fiu din nou copil al vieţii" , îmi spun, 

zâmbind. 

Soarta, încă lăcrimând. 

Formează mici unde în apa oazei; 

Fiecare picătură scursă din colţul ochilor săi, cade. 
Uşor şi într-o perseverentă tăcere; 

Fiecare notă adunată, formează altele 
Şi tot aşa, până ce aduse alinare. . . 

Când soarta-mi mulţumi. 

Zâmbind de plăcere, iar apoi, plângând din nou. 
Cu sunetu-i vesel, răsfrângând clinchete de clopoţei, 
Mi-amintise de timpurile când eram copil. 

Iar eu, regăsindu-1, o plecăciune i-am făcut, umil. 
Urmând un gest cu mâna dreaptă, arătând respect 
Unui bătrân considerat senil 
Pe nume Timp... 


XXII 


Aflu astfel un tovarăş la drum 
Şi-acum, însoţit de el, continui să adun 
Cât mai puţine flori, dar rare. 

Cât mai multe pietricele, dar neînsemnate. 

Aş fi vrut să iau cu mine ceva. . . 

O piatră mare, numită simplu: Dragoste. . . 
Privesc melancolic către est; 

Văd un simbol turcesc: 

Semiluna... 

/V 

îmi amintesc să zâmbesc; 

De-i bine, de-i rău, mi-e totuna - 
Iar eu, vesel prefer să trăiesc. 

Rămânând mereu tânăr. . . 

/V 

întotdeauna... 

Cuget, preţ de câteva secunde 
La leagănul copilăriei. . . 

Când m-am apropiat de el, tremuram, nedumerit, 
Intrebându-mă: "ce este acela?" 

Apoi, după ce-am învăţat. 

Răspuns bun găseam: 

"Experimentează, pruncule, în braţe de vânt, legănat.. 
Sub pete de nori, ascuns de priviri, tremuram. 
Realizasem că bucuria, era ceva firesc; 

Era timpul să conştientizez. . . 


XXIII 


Minutul acesta este un rezultat al conştientizării. 

Stă pe loc, precum un loc al durerii; 

Sunt acolo, lângă oază, privind în jur. 

Văd plantele exotice, amestecate fără vreo ordine. 

Le contemplez reflecţia în apă, 

A 

încercând să descifrez, prin conversia cifrelor, în grabă. 

Taina lor... 

Credinţa stă lângă mine, de-a stânga; 

Natura stă lângă mine, de-a dreapta; 

Pun o întrebare în şoaptă: 

"De ce parfumul florilor atrage albinele?" 

Iar ele spuseră că datorită simţurilor. 

Apoi întreb din nou, dar de această dată. 

Cu voce tare: 

"De ce oamenii se bazează pe simţuri?" 

Iar ele răspunseră că datorită firii lor. . . 


XXIV 


/\ 

îmi puseră ele întrebări, - iar prima a fost: 

"De ce tu, copile, umbli prin deşert, fără rost?" 

Iar eu, zâmbind, am spus că doream să caut timpul. 
Insă ele, auzindu-mi răspunsul, au râs, retoric: 
"Cum să cauţi timpul, când deja este prezent? 
Cum să conştientizezi tu acestea, dacă nu eşti atent?" 
Şi-atunci, aflasem eu un adevăr, 
Trecându-mi mâinile prin păr. 

Parcă nedumerit de realitatea definită. 

Dar, oarecum, uimit, de taina cea descoperită... 


XXV 


Un singur minut poate valora cât o mie 
Dar numai atunci când omul, în ochii săi. 
Arată o flacără vie. 

Ce arde neîncetat: flacăra iubirii. 

De voi fi întrebat ce gândesc. 

Deja spun. . . 

De voi fi întrebat ce simt. 

Deja trăiesc... 

Cum va căuta cineva răspunsuri, 
în întrebări?! 

Cum să răspund la o întrebare. 

Dacă nu cu o alta? 


XXVI 


Aş vrea să întreb acum, în acest minut. 

Dacă ea, soarta, când se răsfrange-n două. 
Varsă răspunsurile precum izvoarele în mare 
Şi dacă atunci când urcă munţii vieţii, 
îşi bate în peretele stâncii, adâncile pitoane; 
Dar mă abţin şi nu întreb nimic. 

Căci un răspuns concret, n-o să primesc în schimb. 
Aşa că. . . las calea firească a naturii 
Să-mi zică la sfârşitul zilei 
Cum mi-a fost viata. . . cum tre' să-mi fie. 

Cine mă întreabă de-o ştiu sau nu. 

Când, la fel, chiar acel om, o poate conştientiza?! 
De aici şi îndoiala, născută-n suflete. 

Merge aşa., agale, aducând întristare. 
Până ce oaza din deşert, şi-o va regăsi; 

In locul mirajului. 

Izvorul vieţii, va fi., 
însăşi sufletul omului. 


XXVII 


/V 

întrebări, omul, îşi va pune mereu. 

Va crede deseori în Dumnezeu, 

Când îndoiala-i, din suflet, dispare. 
Lăsând loc certitudinii, alături de conştientizare 
Aş putea fi acolo, lângă oază. 

Măcar preţ de-o secundă. 

Să-mi privesc sufletul 
Oglindindu-se, 

/V 

In sunetul de apă. . . 

Picăturile sortii. 

Lacrimile naturii. . . 

Lacrimile sortii. 

Izvorul naturii... 

/V 

îndoiala din suflet, parte a neîncrederii; 

/V 

încrederea în Dumnezeu, izvorul cunoaşterii. . 
Lacrimile sufletului, izvorul vieţii. 
Bucuria inimii, răsfrânsă în razele soarelui. 
Tainele sufletului. 

Carte a vieţii. 

Pecete a sortii. 

Lacăt al timpului. . . 


XXVIII 


Aş vrea să întreb pe mulţi de se regăsesc pe ei înşişi. . 
Aş vrea să alerg în munţi şi să privesc norii. . . 
Vreau să întreb pe unii de îşi găsesc calea prin viaţă 
Şi să ştiu unde-i îndrumă soarta, iar paşii, pe nisip, 
Să-i disting, să-i număr, apoi, zâmbind, să fac şi eu. 

Un pas în faţă... 

O dată cu pasul meu, o urmă va rămâne. 

Iar eu, luând nisip din ale deşertului dune. 

Voi presăra tainele sufletului, deasupra ei. 
Zâmbind în tăcere, trecutului, voi spune: 

"Uite! Prezentul!" , iar din palmele mele 
Se vor presăra firelele de nisip ale sorţii. 

Iar peceţile vor cade jos, în uitare. 

Lanţurile din plumb vor fi înlocuite cu zale din iarbă, 
- Şi preţ de o clipă, dragostea aparută. 

Până şi timpul, îl sfarmă. . . 

Va rămâne un spaţiu plin, dar gol, 

O măsura fără definiţia ei. 

Un labirint în care totul e verde, 

Gărduţ viu, din plantele grădinii sufletului. 

Iar de-o parte şi de alta, trandafirii. 

Albi, pictaţi cu roşu. 

Vor atârna strălucind. 

Un singur cuvânt. 

Va se afla în minte: 

Pasiune... 


XXIX 


Precum am spus, aş vrea să întreb pe mulţi 
De se regăsesc în mijlocul unei furtuni. . . 

Precum am relatat, aş vrea să definesc 
Deşertul, drept pământ sterp. 

Nisipul, drept parte importantă a structurii. 

Apoi, să găsesc acel izvor. 

Căci undeva, acolo, e întotdeauna ascuns... 
Deseori, mulţi dintre noi, oamenii, rătăcim. 

Iar ce găsim, în locul oazei. . . e doar. . . mirajul. . . 
Hoinari vom fi, - doar unii, mereu, 
căutând, fără de speranţă... 

Realizez acum, în minutul acesta, cât de mult contează 
ceva numit simplu: speranţă; 

Realizez, încă multe altele, călătorind pe un drum, cu paşi 
mărunţi, înaintând prin viaţă; 

Conştientizez, oarecum, că timpul trece. . . 
şi eu, o dată cu el. 

Conştientizez, la un moment oportun, 
că sufletul grăieşte. . . 

Doar tre' să-l ascult; 

/\ 

In rest, nimic mai mult. . . 

Ştiu că sunt mulţi ce trăiesc planuri fizice 
Şi totuşi eu, ales-am să trăiesc pe acestea cât mai puţin; 
Ştiu că sunt puţini ce rămân statornici 
în planurile astrale, eterice, spirituale 
Şi deci, ales-am nu ce-au vrut ei pentru ei înşişi, ci, exact 
ce am vrut eu pentru mine însumi. . . 


XXX 


Rămase gândul meu, undeva în deşert - 
Unde. . . pentru un moment, stau şi aştept. . . 
Rămase întrebarea mintii mele, către soartă: 
“Ce aştepţi?" , iar ea îmi răspunse: 

"Cine a spus că aştept?" 

Apoi, am întrebat natura, să-mi explice sensul - 
Dar ea, zâmbind întruna, spuse, plină de tâlc: 
"De ce stai aici, în loc să umbli. 
Privirea, să ţi-o arunci în lume. 
Căutând să aduci unora bucurie?" 

Am înţeles spusele ei. 

Iar ochii-mi fugiră iarăşi spre dune; 

Am zărit urme de paşi, către o altă lume. . . 
Gândul îmi pleca totuşi înapoi către oază 
Şi priveam nuanţele de verde. 

Sublime fragmente, ale speranţei. . . 


XXXI 


Primăvara, în suflet, poartă o mantie verde; 

/V 

încerc să-mi dau seama cum arată prinţesa 
Ce cântă mereu lângă sufletul meu, 

/\ 

Imbătându-mă cu tonurile vocii ei, superbe. . . 

Zici că sunt glasurile privighetorilor. 

Cerşind de la natură 
Să le aducă în mijlocul lor. . . o fetiţă. . . 

O fetiţă care să danseze ca un fluturaş. 

Pe lângă o floare; 

/V 

întâi, se orientează spre ea, o priveşte atent. 
Apoi, din aripile-i colorate, descrie elipse. 
Dansând, ca o micuţă balerină. . . 

Oare e micul fluturaş, transformat în zână?! 

Oare e cumva fiinţă, de pe alte meleaguri?! 

Ce drăgălaşi sunt copiii, mai ales când îi vezi dansând! 
Ce repede trece timpul, în preajma lor! 

Totul, parcă vibrând, transmite fericire. 

La zâmbetul afirmat şi citit în ochii lor. . . 

Copiii, sunt ca şi vestitori ai primăverii, vieţii. 
Tinerii, sunt ca şi adepţi ai plăcerii, dar şi ai durerii; 
Maturii, sunt ca şi cercetători ai dragostei, familiei. 
Bătrânii, sunt ca şi mesageri ai morţii, stând la poarta 

eternităţii... 

/ 

Iar eu, ca şi alţii, sunt copil al vieţii; 

Prin felul nostru de a fi. 

Căutăm să cuprindem aceste aspecte. 
Născând armonia. . . 


XXXII 


Interesantă noţiune. 

Armonia... 

Folosind raţiune. 

Unul ca mine, ştie. . . 

Fiecare dintre noi 
Avem adevărul propriu; 

Un adevăr despre viaţă. 

Iubire, credinţă. . . 

Conştientizez, în tăcere. 

Cu mintea mea de om, încercând să cuprind 
Cu patimă, cu pasiune. . . 

Existenta, viata, armonia... 

De-aş putea, m-aş întoarce în trecut. 

Să opresc pe Bătrânul Timp, din drumul său; 

Aş vrea să-i spun câte frânturi de gânduri am avut. 
Aş vrea. . . să plâng. . . pe umărul său. . . 
Infinitul... 

De-aş putea, aş pleca în altă lume. 

Departe de asta 

Şi m-aş duce acolo, căutând un loc minunat 
In care soarele nu răsare, nu apune, 

Unde-i doar ... Viata, 

Armonia... 


XXXIII 


Ah, Viată! 

Cum ai fi tu, fără Speranţă, 

Fără Credinţă, fără Voinţă?! 

Cum ai fi tu, fără Iubire, 

Fără Durere, fără Plăcere?! 

Ah, Pasiune! 

Cum ai fi tu, fără impulsul inimii? 
Ah, Raţiune! 

Cum ai fi tu, fără judecata minţii? 
Ah, Iubire! 

Cum ai fi tu, fără emoţie. 

Fără sentimentul adânc, al sufletului. 
Lipsită de veselie. 

Ambiţie pătimaşă spre Armonie?! 
Cum ar fi acest minut. 

Fără frânturi de gânduri scrise. 
Fără sentimente trăite? 

Cum ar fi pământul sterp. 
Atunci când plouă? 

De va ploua destul, 

Fi-va el unul plin de verdeaţă! 

De va ploua prea mult, 

Fi-va el doar... o mocirlă! 

De nu va ploua deloc, 

Fi-va el ca să rămână deşert. 

Pe vecie!... 


XXXIV 


Aş privi atunci spre ceasul de la mână, 

/V 

înspre minutul care trece, în tăcere; 

Va trece o oră, o zi, o săptămână, o lună. 

Dar eu, tot nemişcat, voi rămâne în deşert, visând. . . 
Vor veni poate pelerinii şi-mi vor spune 

/V 

îngrijoraţi, de soarta mea. 

Să merg către oază, cu ei. . . 

Dar eu, aş zâmbi, apoi, o lacrimă din sufletul meu. 

Voi vărsa... 

Va fi prima; 

Le voi zâmbi din nou şi voi spune: 

" Intr-un minut, dragii mei, voi vărsa alta" . . . 

Voi fi întrebat poate de ce, toate acestea. 

Iar eu, senin ca mai devreme. 

Le voi zâmbi din nou. . . 

Doar glasul meu, stins, încet, într-un ecou. 

In clipa morţii, va mai putea şopti: 

"Aştept ploaia"... 


XXXV 


Ei poate nu vor şti 
Sensul cuvintelor mele. 

Poate nu vor zâmbi, apoi să plângă. 
La fel ca mine... 

Cum să merg împreuna cu ei. 
Dacă dincolo de cuvintele lor. 

Nu sunt prietenii mei?! 

Cum aş putea să stau în mijlocul lor. 
Să trăiesc după legile lor?! 

Eu n-am lege. 

Dar am! 

Fi-voi atunci doar un nebun. 
Stând în deşert. 

Aşteptând ploaia. . . 


XXXVI 


Acum, plouă; 

/V 

In sfârşit, picăturile de apă 
Intr-un dans, mă înconjoară; 
Sunt acolo, în mijlocul lor. 
Dorind să devin aidoma lor. 
Să cad pe-acel tărâm al uitării 
Unde... sfărâmate. 
Stau... nemişcate. 
Precum firele de nisip. 
Plângând minutele. . . 

Dar timpul însuşi, s-a oprit; 
Pătrund într-o lume diferită: 

Lumea interioară. 
Pârjolită de cea exterioară; 
Aud un singur cuvânt: 
Justiţie!... 


XXXVII 


O singură întrebare: 

"Unde e dreptatea Ta, Doamne!?!" 
O singură dorinţă: 

"Aş vrea să fiu orb." 

O întrebare ulterioară: 

"De ce?" 

Un răspuns: 

"Ca să nu mai văd! . . 

Iar acum, trebuie să stau într-o lume 
Unde semenii mei, oamenii. 
Uită de sufletul lor. 

Scânteie cerească, 
Scufundându-se în distrugere?! 
Un singur cuvânt: 

Justiţie! 

Apoi, un al doilea: 

Lege! 

O atât de dură sentinţă. . . 

/ 

Voi sta în deşert, până va ploua. . . 


XXXVIII 


Minutul acesta 

/V 

îşi face cu greu, apariţia; 

De parcă timpul se scurge mai greu. 
Parcă fiecare secundă, e dublă. 
Apoi triplă... 

Şi tot aşa... 

Lângă mine, cineva. . . 

Se aude o şoaptă - 
O femeie, tristă. 

Plângea... 

Cine eşti?! 

De ce plângi?! 

Ploaia se înteti mai tare 

/ 

Iar sunetul, sfidător. 

Nu mă lăsa să ascult vocea ei. 
Mângâietoare... 

Nu mă lăsa să disting lacrima ei. 
Sfâşietoare... 

Nu mă lăsa să-i văd complet chipul. 
Ci doar câteva trăsături principale; 

/V 

In schimb, vedeam "perfect" doar ochii. 
Argintii precum luna, sub soare. . . 


XXXIX 


M-am înarmat cu o lance lungă. 
Numită Răbdare. . . 

Aştept să treacă furtuna; 

Stau nemişcat, proptit 

De fierul dur al suliţei 

/ 

Şi mă întreb, neliniştit: 
"Oare picăturile de ploaie 
Nu-s cumva... firicelele de nisip?" 
In lumea exterioară, nisipul dunelor, 
împrăştiat de furtuna deşertului; 
In lumea interioară, apa minutelor. 
Tornada timpului. . . 

Iar eu. . . eram. . . în mijlocul ei. . . 


XL 


"Cine eşti? " o întrebasem din nou; 

Ea-mi spunea ceva, însă nu auzeam; 

"De ce plângi?" , şoptisem eu. 

Dar ea... tăcea... 

O parte din ceea ce trăia. 

Momentele acelea. 

Parcă le simţeam. . . 

/ 

Furtuna îşi continua cursul său firesc. 

Dar sunetul îi devenise linişte. 
Precum clipele în care oamenii cugetă, adânc. 
Lângă morminte. . . 

Lumânări, ei aprind. . . 

Şi parcă-i revăd acolo. 

Stând ca martori ai timpului 

/V 

In care cei dragi... 

Erau lângă ei; 

De parcă prezenţa lor 
Devenise precum umbrele, 
Răsfrânse pe ţărână. 

Ca lumânările, arzând - 
Foc veşnic, în ochii lor. 

Scântei ale sufletelor... 


XLI 


Linişte, în jurul meu 
Şi doar plânsetul ei. . . 

Sunetul inimii îndurerate. 
Frecvenţă aparte. . . 

“Cine eşti?" 

/\ 

întrebasem din nou 
Şi. . . ah! Parcă încă mai aud 
Căzând cu blândeţe. 

Glasul inimii ei, în ecou: 

"De ce nu mă recunoşti?" 

Sfâşietor, cu tonul acela jos. 
Aproape imperceptibil. 

Ea îmi răspunse. . . 

Priveam ochii ei, argintii. 

Rugători, 

Strălucitori... 

încercam să disting cine îmi răscolea fiinţa... 
Era... doar dorul... 


XLII 


/V 

In acest minut, meditez în tăcere 
Şi doar dorul din urmă, 

A rămas mângâiere; 

Deodată, cortina ochilor mei, se retrase. 

Căci doar un singur vis, îi rămase: 
Amintirea. 

Mi-e dor de chipul ei, ce nu-1 cunosc, 

Mi-e dor când plânge, de una singură, în noapte, 
Mi-e dor de glasul inimii ei, frumos, 
Chemându-mă la ea, în şoapte. . . 

Aceeaşi frecvenţă de Iubire. 

Aş vrea să fiu acolo, lângă ea. 

Să îi alin durerea; 

"Ah, oare. . . unde am să o găsesc?!" 

/V 

îmi spun, meditând pe o stâncă, 

/V 

In mijlocul timpului. 

Cu fiecare secundă ce trece. 

Privind nisipul deşertului, 
întrebând însăşi furtuna: 

"Ai zărit-o, cumva?" 


XLIII 


Aştept aici - şi nu voi pleca nicăieri. . . 

Mă uit cu poftă în zare, către oază, 

/V 

însetat, gândindu-mă să sorb măcar o picătură. 
Apoi, să îmi odihnesc sufletul neliniştit 
La umbra unor palmieri. 

Dar. . . cum să fac eu toate acestea?! 
Cum?! Oare, cum. 

Daca însăşi soarta, fost-a împotriva mea?! 

/V 

împotriva mea, împotriva ei. 

Fost-a mereu, cu nedreptatea. 

Vor râde cu poftă, poate, oamenii răi. 

De cei ca mine; 

Ne vor numi nebuni şi proşti, 

/\ 

Insă ştiu uneori prea bine 
Că timpul va veni. . . 

Să râd şi eu. 

La rândul meu. 

Fiindcă eu voi putea fi mereu ca ei. 

Insă ei, niciodată. . . nu vor fi ca mine. . . 

Iar acesta e singurul motiv, pe drept, întemeiat. 
De a fi vesel, mereu. . . 


XLIV 


Minutul unei ore 
Vine. - Fără remuşcare. 

Asemeni oamenilor răi. 

Fără îndurare; 

Ucide, încetul cu încetul. 

Tot ceea ce mişcă. 

Tot ceea ce înfiripă viaţă. 
Determinând pe oameni mai mereu . . . 

Să-şi uite sufletul. . . 

E lesne să am caracterul multora 

/V 

Intr-o secundă. 

Supus spre moartea cea flămândă; 

Insă ei, n-ar fi avut caracterul celor ca mine. . . 
Niciodată! 

Aş fi putut, de durere, să plâng o întreagă viaţă. 
Să fiu astfel precum cei deznădăjduiţi. 
Nutrind până şi ultima speranţă. 

Dar ei, n-ar fi avut plăcerea de a suferi. 
Precum aş fi avut-o eu. 

Niciodată! . . . 


XLV 


Aş fi putut pretinde că sunt vesel. 
Mai mult decât toti la un loc. 

Insă eu, nu adopt falsitatea, ca laşii. 

Ci lupt cu îndârjire, pentru sufletul meu, 

/V 

In lupta mea acerbă, cu mine însumi. 
Căci mai bine mi-e astfel. 
Numărând minutele orei. 

Stând la malul mării. 
Construind un castel 
Ce nu va dura... 

Voi face altul, mult mai frumos. 
După ce valurile înspumate ale timpului. 
L-or dărâma... 

Aşa îmi voi străjui mereu fortăreaţa: 

Cu sabia mintii! 

/ 

Iar inima mea, frântă demult. 

Nici măcar o lacrimă, nu va mai vărsa! 
Eu nu îngenunchez în faţa nimănui. 
Nici măcar de-aş fi mereu o umbră, - 
Victimă a destinului. . . 


XLVI 


Minutul acesta., vine 
Alergând pe aripi de vise. 

Către mine, cel însetat de dreptate. . . 
Greşeala mi-o voi şti mereu 
Căci alerg pe o câmpie 
Nutrind spre cea eternitate, 

/\ 

In care pacea se închină sieşi. . . 

Caut o clipă, să-mi cer iertare. 

Din când în când, mă rog. 

Stând în deşert, căutând să văd. . . 
Dincolo de pământul sterp... 

Clepsidra timpului 
Şi totul, devine ca o mare de nisip. 
Chiar dacă în palma mea 
O frântură din el. 

Se adăposteşte... 

/V 

II las să cadă în arce de cerc. 

Cu un zgomot de tunet. . . 
Clepsidra timpului se întoarce pe-o parte. 
Minutele scurgându-le, imperceptibil. 
La fel cum îmi trece viata. 

Scursă precum esenţa unui trandafir. 
Acum, cules de om, 

- Iar mâna-i, nemiloasă, 
Storcându-i viul sânge, 
Aruncându-1 în cazane, 
Fierbându-1 în lacrimi. . . de durere. . . 


XLVII 


Aş vrea să plâng, în tăcere, 

/V 

Insă nu am curajul 
De-a-mi atârna durerea de lacrimi. . . 

Cine, oare, mă va ajuta să-mi sting arşiţa. 

Să ud cu ea. . . grădina sufletelor?! 

Aş vrea să strig către Cer, răpus de durere. 

Insă, îmi place să gust doar mirajul. 

Mi-e glasul stins, - resemnat fiind, de multă vreme. 
Dar chiar şi aşa, nemişcat, stau acolo, drept o umbră. 
Cu pieptul deschis spre soarele deşertului. 
Aşteptând ploaia. . . 

Cât de nebun, ar trebui să fie cineva, 

A 

încât să aibă răbdarea şi încrederea. 
Speranţa, lumina, viaţa. 

Spre a rămâne un suflet fericit, 

/V 

In ciuda durerii ce doar un alt suflet, 

O poate citi, regăsindu-se?! 


XLVIII 


Trebuie să îţi înţelegi propriul suflet, 
înainte de toate - 
Şi doar apoi, poţi încerca. . . 

Să înţelegi o frântură din sufletul altuia; 

Trebuie să trăieşti viaţa adaptându-te normelor, 

/V 

încercând să păstrezi o năframă din harta cerească. 
Păşind în căutarea unui tărâm al virtuţii 
Şi doar apoi, poţi desluşi virtuţile altora. . . 
Trebuie să îţi faci timp pentru sufletul tău. 

După care. . . o să poţi avea timp şi pentru sufletul altuia; 
Trebuie să cauţi armonie, mereu. 

Iar credinţa, în şinele tău, 

Rugându-te la Dumnezeu, vei afla. . . 


XLIX 


Mă aflu tot acolo, pe stâncă, meditând. 
Nemişcat, dorind să rămân pe vecie una cu muntele 
Privesc spre stânga şi revăd cascada - 
Apa, curgând, spală de păcate, pietrele. . . 

In râuri de sânge, aş coborî de pe piscul cel 'nalt. 
Să-mi împlu plămânii de aerul morţii, 
închizând porţile iadului, sub tămâie de brad. 

In dimineaţa de după. . . 

/V 

Insă. . . în sufletul meu pustiit. 

Las doar tăcerea, s-o rupă. . . 

Sunetul apei... 

Pe care mereu l-am iubit. . . 


L 


Aş căuta amintirile 
Printre pietricelele spălate 
De apa care curge neîncetat; 

Una deosebită, de-ar fi să o regăsesc. 

Aş vrea să fie verde, precum o piatră de jad - 
Un verde deschis, de-o putere magică. 
Luminând în noapte ca fosforul; 

Aş căuta acolo, la poalele muntelui. . . 
Ferigă şi iederă. 

Să-mi fac un lanţ pe care să atârn piatra de jad. 
Ascunsă intr-un dragon, închis într-o oglindă 
Fermecată de trilurile privighetorilor; 

Ar fi cel mai frumos cadou, pentru a mea iubită 
Care încă mă aşteaptă, pe aceeaşi stâncă. 
Acolo, unde Timpul, a îngheţat. 

La poarta astralului. . . 

Dar oare, în care sferă a ramas ea prizonieră?! 
Umblu hoinar. 

Ştiind că-i acolo. . . undeva. . . şi suferă. . . 
Uneori, parcă o caut în zadar. . . 


LI 


Unde eşti, prinţesa mea, din planurile astrale? 
Unde eşti? Unde să te caut? Unde să te găsesc?! 
Unde ai rămas prizonieră, îndurerata lumii? 
Vreau să-ţi şterg lacrimile amare, cu sufletul meu; 
Ştiu prea bine că eşti acolo, într-o sferă. 

Pe vârful unui munte, privind în zare. 
Ţintind cu ochii spre steaua dimineţii, 

/V 

înainte de-a păşi în neantul negru. 
Devenind pe-o veşnicie 
Doar o victimă, a morţii. . . 

M-ai lăsat în vis, să-ţi privesc ochii argintii 

/V 

In frăgezimea lor, precum ai unicornului. 
Coborând, după ploaie. 

Pe treptele de culori, ale curcubeului. . . 


LII 


De ce a trebuit sa mă trezesc din vis. 
Lăsând în urma mea un paradis?! 

De ce mă aşteptai pe-aceeaşi stâncă. 
Aşa cum mi-ai promis. 

Iar când am apărut. 

Nu m-ai recunoscut? 

Ţi-am spus să vii cu mine, 

A 

In lumea în care m-am născut 
Şi-ai preferat, în schimb, să iei cu tine. . . 
O amintire. . . 

Acum, te caut de nebun 
Şi nu mai ştiu pe care drum 
Să mă îndrept... 

Iar sufletu-mi, se face scrum 
De fiecare dată când în vis. . . 
Suprind acelaşi colţ de paradis 
Şi-n care-mi spui. . . să te aştept. . . 
Dacă nu doreai să vii în lumea mea. 
De ce nu m-ai rugat să rămân eu. 

Prizonier, pe veşnicie, 

/\ 

In lumea ta?! 


LIII 


Acum stai neputincioasă. 
Privind spre orizontul rece. 
In vreme de furtună 
Şi plângi 

Spunându-mi doar în vise 
Dorinţa ta din urmă. 
Sperând că astfel. 

La mine-ai să ajungi?! 

Eu vreau să plec spre tine. 
Spre lumea ta astrală. 

Dar crede-mă. 

Sunt prizonier. . . în lumea mea 
Şi nici chiar moartea. . . 

Nu-i pacea ideală 
Pe care doar un suflet, 

/V 

In deznădejdea sa, 

O va avea... 

Prefer să rămân aici, 
însingurat de toate şi de toţi, 

/V 

In pofida vremii, 
Aşteptându-te să-mi revii, 

/V 

In clipa morţii... 


LIV 


Unde eşti, suflete, fiinţă astrală? 

Unde eşti, în care sferă? 

Unde să te caut, fiinţă cu chip de oglindă? 

Unde sunt ochii tăi argintii, precum steaua dimineţii. 
Unde sunt buzele tale pustii, însetate de tainele vieţii. 
Unde este sufletul dintre suflete, 
care e liber să vorbească. 

Unde este amintirea dintre viaţă şi moarte, 
care să mă iubească? 


LV 


Totul este sfărâmat deja. 

De o lume pe care o revăd mereu; 

Un castel din trecut - în prezent, ruine: 

Fortăreaţa. 

/ 

Uneori, privesc spre cer. 

Sperând că mai există acolo. Dumnezeu, 

Iar ochii nu se mai dezlipesc, din pătura de nori. . . 
Cum să clipesc, dacă ştiu - şi simt.. 

Că într-o clipă, va dispărea universul? 

Dacă voi omite ceva, din tabloul minunat. 

Din faţa ochilor mei răpiţi în veşnicia morţii? 
Cum aş putea să-mi închid ochii. 

Când timpul trece 
Iar secunda pierdută. . . 

N-o voi mai regăsi nicicând?! 

De voi închide ochii şi astfel 
să nu mai privesc cerul, 

O voi face doar de-mi voi lăsa fruntea uşor 

pe pieptul iubitei, 

/\ 

In clipa morţii... 

Ea, poate nu va şti. . . că pentru mine e linişte. . . 
Undeva-n astral, două stele; 
Inchizându-mi ochii, sufletul va privi. 

Apoi. . . eu. Oglinda, le voi reflecta. . . 


LVI 


Mă întreb... 

“Oare câţi vor vedea dincolo de cuvintele mele?" 
/ 

Eu înţeleg... 

A 

In jurul meu, tăcere; 

Copacii, tac, săracii. . . 

Frunzele lor, nu mai vorbesc; 

Plâng florile, pentru că în grădină. . . 

Acum, totul e sterp. . . 

Toate în jur aşteaptă o minune: 

Să le şoptesc. 

Dar, în schimb, tăcere; 

Nici privighetorile nu mai cântă, de durere. . . 
Lacul, secase demult 
Iar în jur, arşiţă... 

Un aer uscat, venind dinspre sud 
Şi doar soarele ardea cu putere. 
Deasupra tuturor; 

Cer senin şi nici o adiere de vânt. . . 


LVII 


Trecu bătrânul Timp, pe acolo. 

Căutând să se odihnească dar. . . 

Liniştea, nu-şi găsi. 

Cântecul privighetorii, nu-1 mai auzi. 

Iar când atingea câte o floare. 

Cădeau petalele, printre palmele sale. . . 

Se întrebă atunci Timpul cum de plantele sunt vii. 
Apoi, când le atinge, se ofilesc pe loc, după care mor. . . 
Natura, venind către el, îl privi, cu ochii săi argintii 
Şi-i spuse: "Cândva, acest loc, primitor, odihnitor. 
Plin de verdeaţă, era!.. 

Ecourile privighetorilor, în fiecare seară. 

Se auzeau din depărtări. . . 

O dată cu ele, şoapta cuiva. 

Vântul, cu gingăşie, o purta. . . 

Era copilul nostru - copilul vieţii; 

Acum, totul e pustiu, în jur. 

Devenind peste noapte, un loc al uitării. . ." 


LVIII 


Timpul rămase mirat, 
înconjurat de clepsidra-i de gânduri; 
Niciodată nu s-a aşteptat 
Ca acele meleaguri - 
Un loc, cândva, minunat. 

Să zacă, acum, în tăcere. . . 

Intr-un târziu. Timpul întrebă: 

“Unde e copilul?" . . . 

Natura, veni lângă el, suspină 
Şi cu durere, îi spuse: 

"E în deşert. . . te caută. . . 

A plecat de aici şi toţi îl doream; 

Stătea printre noi, 

Mângâindu-ne zilnic cu şoaptele sale; 

Ne vorbea mereu despre viaţă, iubire, credinţă. 
Ne cânta mereu despre dragostea sa" 
Timpul cugetă, apoi, iar întrebă: 

"De ce mă caută?" 

Natura arătă cu mana dreaptă o direcţie, şoptindu 
"întreabă Oglinda" . . . 


LIX 


Undeva, lângă o piatră, 

O lumină puternică, se zărea. 
Reflectând razele soarelui; 

Ochii Timpului, căutând către ea. 
Admirau culorile curcubeului. . . 
Acolo, jos, era Oglinda; 

Timpul veni mai aproape. 

Era plină de praf; o luă în braţe şi-o şterse; 

Oglinda îi mulţumi, apoi îi spuse: 
"Vrei să ştii de ce te caută băiatul, aşa-i?!" 
Timpul, după o clipa de mirare, îi răspunse: 
"Desigur că da!" 

Oglinda, oftă şi... de durere, crăpase. 
Cioburi toată, se făcuse; 

/\ 

împrăştiate pe jos, erau ele. 

Precum dunele deşertului. 

Dar. . . încă mai reflectau razele soarelui. . . 
"Du-mă la el" , îi spuse 
Şi glasu-i se stinse. . . 


LX 


Bătrânul Timp, 

Ajunse cu greu, în deşert; 
însetat, zări o oază în depărtare 
Şi se grăbi să ajungă la ea; 
Descoperi mirajul. . . 

Deznădăjduit, căzu după o vreme între dune. 
Iar soarele îi deveni din prieten, duşman. 
Nisipul, îi era acum. . . mormântul; 
Deodată... lumină! 

O lumină rece, aşternută peste întreg ţinutul; 
Se auzi apoi. . . un glas de copil, şoptindu-i: 
"Nu-i aşa. . . bătrânule Timp, că poţi fi oprit?" 
Totul, se schimbase deodată. 

Până şi grădina, revenise la viaţă. 
Florile îşi plecau petalele. 

Sub trilurile privighetorilor - 

Erau martori cu totii 

/ 

La iubirea celor doi. . . 

Erau fericiţi... 

/ 

îngrijitorii grădinii. 

Intru eternitate... 

Meditasem în tăcere 
Timp de o oră, 

Purtându-te prin labirintul sufletului tău; 
Nu-i aşa că datorită unei iluzii. 
Timpul ţi s-a oprit. 

Preţ de o secundă. 

Cititorule?! 

